## L’IVC obri la temporada 2024-25 del Teatre Arniches amb el Centro Dramático Nacional i el circ de Federico Menini

*** *Breve historia del Ferrocarril Español*, del Centro Dramático Nacional obri la temporada el divendres 11 d’octubre
* El circ de sala torna a l’Arniches de la mà de l’artista Federico Menini, que presenta *Llar* el 12 d’octubre**

La Conselleria d’Educació, Cultura, Universitats i Ocupació, a través de l’Institut Valencià de Cultura, arranca la seua temporada escènica 2024-2025 en el Teatre Arniches d’Alacant, amb una producció del Centro Dramático Nacional el divendres 11 d’octubre, a les 20:30 hores; i la companyia de circ valenciana, Federico Menini.

*Breve historia del Ferrocarril Español* de Joan Yago, Premi Max a l’autoria revelació 2018, presenta una breu història del ferrocarril al llarg del segle XIX i dels seus protagonistes, un naixement que està molt lligat als esdeveniments polítics i econòmics d’eixe segle.

Paloma Córdoba i Esther Isla protagonitzen esta comèdia que partix del regnat de Ferran VII, l’abolició de la llei sàlica i la instauració de la regència de Maria Cristina.

L’evolució de la societat espanyola, que prompte es vorà immersa en el capitalisme més salvatge. Carlistes, liberals, conservadors, burgesos i monarquia, tots protagonitzen el seu paper en esta comèdia, que dirigix Beatriz Jaén, premi de l’Asociación de Directores de Escena (ADE) a directors emergents 2022 per este treball.

D’altra banda, el dissabte 12 d’octubre, a les 19:30 hores, dins de la programació ‘I...per a tots’ que promou espectacles per a tots els públics, el Teatre Arniches oferix l’espectacle de circ *Llar* de la Cía. Federico Menini.

Menini és el creador, intèrpret i escenògraf d’esta peça inspirada en els inicis de l’arquitectura, en la construcció de la cabanya primitiva i en la necessitat de la humanitat per tindre un espai bàsic a on viure, un refugi, una llar a on estar segur i en calma.

El reconegut artista alacantí Lucas Escobedo firma la direcció de *Llar*, un espectacle de circ únic en el qual els equilibris, la depurada tècnica de malabars i la investigació dels objectes i l’espai generen complicitat i tensió amb el públic.

Les entrades es podran adquirir en la [web de l’IVC](https://ivc.gva.es/val/ivc-val/programacio-ivc/teatre-arniches-d-alacant).

Fecha: 10/10/2024